text: [{"text_idx": "#000001", "text": "Hetta er ti\u0301ggjundi Countryfestivalurin, sum s\u00f8rvingar skipa fyri."}, {"text_idx": "#000002", "text": "Sja\u0301lvt um festivalurin fo\u0301r av bakkastokki i\u0301 gja\u0301r, vi\u00f0 tilt\u00f8kum til tey eldru, so byrjar hugnaligi og v\u00e6lumto\u0301kti festivalurin av a\u0301lvara i\u0301 dag vi\u00f0 Bassafestivalinum til tey sma\u0301u. Fri\u0301ggjakv\u00f8ld og leygarkv\u00f8ld framf\u00f8ra h\u00f8vu\u00f0sn\u00f8vnini til a\u0301rsins festival."}, {"text_idx": "#000003", "text": "Fri\u0301ggjakv\u00f8ld kl. 22 framf\u00f8rir Chad Brock a\u0301 Dungapalli vi\u00f0 egnum l\u00f8gum og eisini vi\u00f0 meira v\u00e6l kendum coverl\u00f8gum."}, {"text_idx": "#000004", "text": "Leygarkv\u00f8ldi\u00f0 ver\u00f0ur ta\u00f0 Buddy Jewell u\u0301r Nashville, i\u00f0 framf\u00f8rir a\u0301 Dungapalli klokkan 22. Buddy hevur fingi\u00f0 sto\u0301ra vi\u00f0urkenning fyri si\u0301n countryto\u0301nleik i\u0301 USA. Vi\u00f0 Grammy tilnevningum og heitinum \"A\u0301rsins undirhaldari\" i\u0301 Country Gospel Music hevur USA av a\u0301lvara tiki\u00f0 Buddy til si\u0301n sum yndis sangara og sangskrivara."}, {"text_idx": "#000005", "text": "Ho\u0301ast u\u0301tlendsk n\u00f8vn, skrivar Countryfestivalurin i\u0301 ti\u0301\u00f0indaskrivi, at festivalurin er fullur av go\u0301\u00f0um f\u00f8royskum n\u00f8vnum, sum \u00f8ll eru spent at sleppa at sp\u00e6la to\u0301nleik til festivalar aftur. Millum anna\u00f0 ver\u00f0a Hallur Joensen, Magni Christiansen, Kristina B\u00e6rendsen, Tinganest, Bla\u0301tt Gras og fleiri at hoyra i\u0301 S\u00f8rva\u0301gi i\u0301 vikuskiftinum, sum \u00f8ll a\u0301 si\u0301num serstaka ha\u0301tt fara framf\u00f8ra vi\u00f0 go\u0301\u00f0um og fri\u0301skum countryto\u0301nleiki."}, {"text_idx": "#000006", "text": "I\u0301 alt ver\u00f0a tvey n\u00f8vn u\u0301r USA og 14 f\u00f8roysk n\u00f8vn at hoyra a\u0301 a\u0301rsins festivali i\u0301 a\u0301r."}, {"text_idx": "#000007", "text": "Eisini ver\u00f0ur skipa\u00f0 fyri busskoyring til To\u0301rshavn hv\u00f8rja na\u0301tt klokkan try\u0301."}, {"text_idx": "#000011", "text": "S\u00f8gulig hu\u0301s i\u0301 Vestmanna sett til s\u00f8lu"}, {"text_idx": "#000012", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}]